Acest sistem va fi un nou experiment din aceeași serie cu cele pe care le-am amintit anterior din cel puțin trei motive: vor fi împovărați administrativ contribuabilii corecți, va fi un pionierat (nu există o implementare a lui generalizată în nici un alt stat membru) și nu este fundamentat temeinic, datele puse la dispoziție în nota care însoțește actul normativ nefiind din acest motiv coerente cu scopul anunțat, respectiv combaterea evaziunii și a fraudei.